
	VENTSPILS VALSTSPILSĒTAS PAŠVALDĪBAS DOME

	Jūras iela 36, Ventspils, LV3601, Latvija, tālr.: 63601100, e-pasts: dome@ventspils.lv



PASKAIDROJUMA RAKSTS

Ventspils valstspilsētas pašvaldības domes 2026. gada ___. _____ saistošajiem noteikumiem 
Nr. ___ “Par grozījumiem Ventspils valstspilsētas pašvaldības domes 2023. gada 13. aprīļa saistošajos noteikumos Nr. 2 “Par Ventspils valstspilsētas pašvaldības sociālajiem pabalstiem un to piešķiršanas kārtību””

	Paskaidrojuma raksta sadaļa 
	Norādāmā informācija

	1. Mērķis un nepieciešamības pamatojums
	Ventspils valstspilsētas pašvaldības (turpmāk – Pašvaldība) domes 2026. gada ___. _____ saistošie noteikumi Nr.___ “Grozījumi Ventspils valstspilsētas pašvaldības domes 2023. gada 13. aprīļa saistošajos noteikumos Nr. 2 “Par Ventspils valstspilsētas pašvaldības sociāliem pabalstiem un to piešķiršanas kārtību”” (turpmāk – Saistošie noteikumi):
1. nosaka, ka jautājumi par pabalsta krīzes situācijā piešķiršanu un pabalsta aprūpes mājās piešķiršanu Saistošajos noteikumos noteiktajos gadījumos tiek izskatīti Pašvaldības sociālās nozares atbildīgajā komisijā;
2. ņemot vērā valstī paredzēto pensiju indeksāciju, paredz paaugstināt ienākumu līmeni sociālo pabalstu saņemšanai līdz 653 euro (līdz šim 623,00 euro):
2.1. pensionāriem, kuri ir sasnieguši Latvijas Republikas normatīvajos aktos noteikto pensionēšanās vecumu, personām, kurām atbilstoši Latvijas Republikas normatīvajiem aktiem ir piešķirta izdienas pensija, personām ar invaliditāti un Černobiļas AES avārijas seku likvidēšanas dalībniekiem, pabalsta medikamentu iegādes daļējai kompensēšanai saņemšanai;
2.2. pensionāriem, kuri ir sasnieguši Latvijas Republikas normatīvajos aktos noteikto pensionēšanās vecumu, personām, kurām atbilstoši Latvijas Republikas normatīvajiem aktiem ir piešķirta apgādnieka zaudējuma pensija, izdienas pensija, personām ar invaliditāti, Černobiļas AES avārijas seku likvidēšanas dalībniekiem, pabalsta atsevišķu situāciju risināšanai saņemšanai;
2.3. ikmēneša pabalsta 100 un vairāk gadus sasniegušām personām saņemšanai;
3. precizē pabalsta finanšu pratības apgūšanai piešķiršanas periodu, to nosakot bārenim no 18 gadu vecuma līdz brīdim, kad viņš sasniedz 19 gadu vecumu;

4. nosaka, ka pabalsta apmērs bērna uzturam audžuģimenēm par bērnu līdz septiņu gadu vecuma sasniegšanai ir 50% apmērā no valstī noteiktās minimālās mēneša darba algas, savukārt, par bērnu vecumā no septiņiem gadiem – 60% apmērā no valstī noteiktās minimālās mēneša darba algas. Līdz šim Pašvaldības domes 2023. gada 13. aprīļa saistošajos noteikumos Nr. 2 “Par Ventspils valstspilsētas pašvaldības sociālajiem pabalstiem un to piešķiršanas kārtību” pabalsta apmērs bērnam līdz septiņu gadu vecumam bija noteikts 220 euro apmērā, kas ir mazāks nekā ar šiem Saistošajiem noteikumiem noteiktais pabalsta apmērs;
5. lai novērstu interpretācijas iespējas, tiek precīzi noteikts pabalsta pagarināšanas reižu skaits, nosakot, ka atbalsta personai pabalstu jaunieša pēc ārpusģimenes aprūpes saņemšanas var pagarināt vienu reizi atkārtoti uz sešiem mēnešiem.

	2. Fiskālā ietekme uz pašvaldības budžetu
	Paredzams, ka palielinot ienākumu līmeni sociālo pabalstu saņemšanai šī paskaidrojuma raksta 1. punktā minētajām personām, kopējais Pašvaldības sociālo pabalstu saņēmēju skaits varētu  samazināties par 4 personām. Prognozējams, ka sociālo pabalstu budžeta izdevumi samazināsies par 440 euro.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci.
	Sociālā ietekme – ienākumu līmeņa paaugstināšana sociālo pabalstu saņemšanai uzlabos Pašvaldības iedzīvotāju sociālo situāciju un dzīves kvalitāti.
Ietekme uz vidi – nav attiecināms.
Ietekme uz iedzīvotāju veselību – sekmēs sociālo pabalstu saņēmēju veselības uzlabošanos.
Ietekme uz uzņēmējdarbības vidi pašvaldības teritorijā – nav attiecināms.
Ietekme uz konkurenci – Saistošajos noteikumos paredzētie pasākumi neierobežo konkurenci. 


	4. Ietekme uz administratīvajām procedūrām un to izmaksām
	Saistošie noteikumi neietekmē līdzšinējās administratīvās procedūras. Tāpat kā līdz šim, personas, kas atbildīs Pašvaldības domes 2023. gada 13. aprīļa saistošajos noteikumos Nr.2 “Par Ventspils valstspilsētas pašvaldības sociālajiem pabalstiem un to piešķiršanas kārtību” noteiktajiem kritērijiem varēs vērsties Pašvaldības iestādē “Ventspils Sociālais dienests” un saņemt pabalstus. 


	5. Ietekme uz pašvaldības funkcijām un cilvēkresursiem 
	Jauna ietekme uz Pašvaldības funkcijām netiek paredzēta.
Saistošie noteikumi neparedz jaunu darba vietu radīšanu.

	6. Informācija par izpildes nodrošināšanu
	Saistošos noteikumos noteiktos pabalstus administrēs Pašvaldības iestāde “Ventspils Sociālais dienests”.


	7. Prasību un izmaksu samērīgums pret ieguvumiem, ko sniedz mērķa sasniegšana
	Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.

	 8. Izstrādes gaitā veiktās konsultācijas ar privātpersonām un institūcijām
	Atbilstoši Pašvaldību likuma 46. panta trešajai daļai, lai informētu sabiedrību par Saistošo noteikumu projektu un dotu iespēju izteikt viedokli, no 29.09.2026. līdz 12.10.2026. Saistošo noteikumu projekts publicēts Pašvaldības tīmekļa vietnē www.ventspils.lv
sadaļas “Iedzīvotāju līdzdalība” apakšsadaļā “Viedokļa izteikšana par saistošo noteikumu projektiem”. 
Plānotais sabiedrības līdzdalības veids – priekšlikumu un iebildumu izvērtēšana pēc projekta publicēšanas Pašvaldības tīmekļa vietnē www.ventspils.lv.
Pēc sabiedrības viedokļa saņemšanas un izskatīšanas Pašvaldības domes atbildīgajā komitejā, izvērtējot ieteikumu lietderības apsvērumus, tiks vērtēta to iekļaušana Saistošajos noteikumos.
Saistošo noteikumu projekts ir izskatīts Pašvaldības:
1. Likumības komisijā 23.09.2026. 
2. Sociālo lietu un veselības aizsardzības komisijā 29.09.2026.
3.  ________komitejā __.__.2026.





Domes priekšsēdētājs									J. Vītoliņš

